钦定古今图书集成/明伦汇编/氏族典/第303卷 > 梁储
## 钦定古今图书集成/明伦汇编/氏族典/第303卷 > 梁储

按《明外史梁储传》：“储字叔厚，广东顺德人。举成化十
四年会试第一，授编修。弘治四年，进洗马。久之，擢翰
林学士。十六年，拜吏部右侍郎。正德初，改左，进尚书，
专典诰敕，加太子少保，调南京吏部。五年，兼文渊阁
大学士，入参机务。十年，杨廷和遭丧去，储代为首辅。
进少师华盖殿大学士。十三年，帝从江彬言，将遍游”
塞上，储泣谏，不报。明年，宁王宸濠反。帝南征，抵扬州，
议幸南京。储极谏不可，疏八九上，帝颇心动。而群小
犹欲导帝游浙西，泛江、汉。储益惧，手疏跪泣行宫门
外。帝不得已，许还京。明年帝崩，奉迎兴世子安陆。既
即位，给事张九叙等劾储持禄固宠。储遂三疏求去，
卒。